Na temelju Nacionalnog programa suzbijanja korupcije kojeg je donio Hrvatski sabor 31 ožujka 2006. godine, Školski odbor OŠ Dragutina Domjanića, Sveti Ivan Zelina, dana 30. kolovoza 2018. godine donosi:

**ANTIKORUPCIJSKI PROGRAM**

Škola kao javna ustanova u okviru obavljanja javne službe dužna je poduzimati preventivne mjere i djelovati na suzbijanju korupcije koja se može definirati kao svaki oblik zlouporabe ovlasti radi osobne ili skupne koristi, a na štetu društvene zajednice.

Aktivnosti i mjere protiv korupcije u školi se poduzimaju na nekoliko područja rada:

1. **UPRAVLJANJE ŠKOLOM**
2. **Odgovorno i zakonito postupanje pri donošenju odluka:**

a1. u sferi materijalnog poslovanja škole:

* pri raspolaganju sredstvima škole
* sklapanju pravnih poslova u ime i za račun škole
* otuđivanju, opterećivanju ili otuđivanju pokretnih stvari i nekretnina škole
* odlučivanju u davanju u zakup ili najam prostora škole
* odlučivanju o drugim aktivnostima škole (izleti, ekskurzije, izvanučionička nastava i sl.)

b1. u sferi zasnivanja radnih odnosa:

* u cjelokupnom postupku zasnivanja radnih odnosa postupanje prema važećim zakonskim i podzakonskim propisima uz primjenu etičkih i moralnih načela

1. **U radu i poslovanju:**

* postupanje prema zakonskim i podzakonskim propisima
* poštivanje Statuta škole te svih važećih pravilnika i poslovnika
* pridržavanje propisanih postupaka
* postupanje prema načelu savjesnosti i poštenja i pravilima struke
* raspolaganje sredstvima škole prema načelu dobrog gospodara
* postupanje po načelima Etičkog kodeksa škole

1. **Odgovornost u trošenju sredstava:**

* racionalno raspolaganje imovinom i sredstvima škole
* postupanje prema važećim propisima
* provedba zakonom propisanih postupaka
* postupanje učenika i djelatnika škole po načelima dobrog gospodara
* čuvanje inventara škole i nastavnih pomagala
* nabavka materijala i tehničke opreme isključivo u cilju bolje i kvalitetnije nastave i nastavnog procesa

1. **OBAVLJANJE RAČUNOVODSTVENIH POSLOVA**

* postupanje prema važećim zakonskim i podzakonskim propisima
* vođenje propisanih evidencija i redovito izvješćivanje nadležnih službi
* pridržavanje zakonom propisanih postupaka
* postupanje prema načelu savjesnosti i poštenja i pravilima struke
* postupanje po načelima Etičkog kodeksa škole

1. **OBAVLJANJE TAJNIČKIH POSLOVA**

* postupanje prema važećim zakonskim i podzakonskim propisima
* pridržavanje zakonom propisanih postupaka
* postupanje prema načelu savjesnosti i poštenja i pravilima struke

1. **ODGOJNO OBRAZOVNI POSLOVI:**

* razvijanje moralnih i društvenih vrijednosti kod djece
* ukazivanje na korupciju kao društveno neprihvatljivo ponašanje
* razvijanje visoke svijesti o štetnosti korupcije
* edukacija o budućim mogućim načinima sprečavanja korupcije
* organizacija radionica, tribina i debata na temu štetnosti korupcije u društvu
* štetnost korupcije u društvu postaviti na dnevni red sjednica Učiteljskog vijeća, Radničkog vijeća, Vijeća učenika i Vijeća roditelja. (Sa zaključcima upoznati Školski odbor)

1. **NADZOR**

Nadzor koji nad radom i poslovanjem škole vrše nadležne službe ima važnu ulogu u sprječavanju korupcije, kao i eventualnom registriranju postojećih problema te poticanju i sudjelovanju na njihovom otklanjanju.

1. Inspekcijski nadzor
2. Revizija materijalnog poslovanja

**CILJEVI**

Zakonitim postupanjem u svim područjima rada, preventivnim djelovanjem, odgojno obrazovnim aktivnostima na razvijanju moralnih i društvenih vrijednosti kod učenika od najranije dobi moguće je realizirati ciljeve u borbi protiv korupcije:

* odbijanje sudjelovanje u korupciji
* suradnja s tijelima nadležnim za borbu protiv korupciju
* antikoruptivni rad i poslovanje škole
* stalna edukacija učenika i djelatnika škole i ukazivanje na štetnost korupcije u društvu
* godišnja evaluacija postignuća škole u realizaciji ovog antikoruptivnog programa te njegovo dopunjavanje i ažuriranje

KLASA: 003-06/18-01/09

URBROJ:238/30-31-18-09-1

Sveti Ivan Zelina, 30. kolovoza 2018. g.

Predsjednica Školskog odbora:

Martina Hrupec, v.r.